1999-es FIDE-sakkvilágbajnokság
Az 1999-es FIDE-sakkvilágbajnokság, az előző, 1998-as FIDE-sakkvilágbajnoksággal megegyező formában, egyenes kieséses (knockout) rendszerben zajlott 1999. július 31. – augusztus 28. között Las Vegasban, a Caesars Palace Hotel báltermében. Az előző hasonló formájú világbajnokságtól eltérően a regnáló világbajnok Anatolij Jevgenyjevics Karpov ezúttal nem élvezett volna semmilyen előnyt. Címének megvédéséhez kiemeltként, de már a 2. vagy 3. fordulótól kezdve részt kellett volna vennie a versenyen. Karpov nem értett egyet a FIDE döntésével, és nem indult el a megmérettetésen, ezzel elvesztette világbajnoki címét.